49. schôdza NR SR - 7.deň - B. popoludní
Dátum: 2026-04-23
Poslanec: Hanuliaková, Jana 
Druh vystúpenia: Vystúpenie v rozprave

Vážení kolegovia, kolegyne, vážený pán Šimko. Tento návrh zákona je podľa mňa naozaj veľmi dobrou ukážkou teda už niekoľká v poradí za tých dva a pol roka, ako sa to nerobí, a to teda z viacerých dôvodov. Po prvé, ako tu už aj bolo povedané, do prvého čítania ste predložili jednu A4, kde ste menili len počty poslancov zo 41 na 51, navyšovali ste alebo chcete navýšiť počet námestníkov z dvoch na troch a určovali ste teda kompetencie toho tretieho námestníka, ktorého kompetencie teda mali byť pre nejaký výkon potrieb mestských častí. Nič viac v tomto návrhu teda nebolo. My sme sa už teda vtedy zaujímali aj s kolegom. Ja som teda naozaj, že aj proaktívne za vami chodila a pýtala sa, že aké sú teda dôvody takýchto zmien. A vy ste teda potom prezradili, že pripravujete nejaký pozmeňovací návrh. A naozaj, že tento proces sa naťahoval niekoľko mesiacov. Teda stále ste to prekladali zo schôdze na schôdzu, aj ste teda hovorili, že komunikujete s ministerstvami ohľadom toho, o tých zmenách, ale teda nikomu viac ste nič nechceli prezradiť. Naozaj, že trvalo to niekoľko mesiacov a ja som vás aj upozorňovala, aby sa nestalo, že my dostaneme tento pozmeňovací, pozmeňujúci návrh nejakých 12 hodín predtým, ako budeme o ňom teda rokovať na výbore. No nakoniec to teda nebolo 12 hodín, bolo to 48 hodín, o niečo viac 24 hodín, ale 48 hodín, čiže bolo to o niečo viac. Ale naozaj, že tento pozmeňujúci návrh prináša tak dôležité zmeny, podľa mňa, ktoré skutočne by mali ísť riadnym pripomienkovým konaním a úplne iným procesom, aký ste teda zvolili vy. Mňa veľmi mrzí, že ignorujete aj tú odbornú analýzu, ktorá sa pripravuje na meste, ktorú teda spracúvajú odborníci z univerzity a mala by byť naozaj hotová v priebehu pár dní alebo možno týždňov a Mňa veľmi mrzí, že ignorujete aj tú odbornú analýzu, ktorá sa pripravuje na meste, ktorú teda spracúvajú odborníci z univerzity a mala by byť naozaj hotová v priebehu pár dní alebo možno týždňov a nechápem, prečo sa tak veľmi ponáhľate s tým, aby ste pretlačili takýmto spôsobom tieto návrhy, ktoré prinášate. A zároveň by som sa vám opäť chcela opýtať to, čo sa vás aj pýtala kolegyňa Mesterová, že čo sa stane v prípade, ak teda ľudia v tom referende, ktoré navrhujete v tom návrhu a ktoré teda si predpokladáte, že prejde, čo nastane v tom prípade. Ak teda ľudia nebudú súhlasiť s tým, čo vy hovoríte v tom návrhu zákona. Toto je naozaj podľa mňa ukážka nedostatku profesionalizmu, pán Šimko, pretože ide o systematické obchádzanie, podľa mňa, základných princípov otvorenej verejnej diskusie, odbornosti a aj demokratickej zodpovednosti. A podľa mňa je to skutočne v otázke, ktorá sa dotýka života 10 000 ľudí a fungovania miestnej samosprávy a dôvery aj občanov a jej inštitúcií. A ako som povedala, nachádzame sa v momente, kde sa teda koná to vyhodnocovanie a pripravuje sa tá analýza a táto analýza bola objednaná mestom od akademikov a má navrhnúť aj nejaké modely možného riešenia. A skutočne teda otázka znie, prečo ste už tých pár dní nemohli počkať. Ja by som naozaj veľmi rada vedela odpoveď na túto otázku, kým teda bude dostupná a prejednaná aj verejne a prečo teda rozhodujete v predstihu bez čakania na podklady, ktoré by podľa mňa skutočne mohli zásadne ovplyvniť aj ten konečný návrh legislatívy. Avšak odzneli tu už naozaj podľa mňa mnohé argumenty, ktoré aj kolegovia predniesli, mali by ste sa skutočne nad nimi zamyslieť a ja teda navrhujem, aby sme nepokračovali v rokovaní o tomto návrhu zákona. A aj zastaviť akékoľvek ďalšie kroky, pokiaľ nebude dostupná tá odborná analýza, ktorú si mesto objednalo. A aby bola skutočne k tomu verejná diskusia. Prístupná skutočne každému a s jasným popisom tých variant, dopadov na rozpočet a naozaj musíme sa tu baviť aj o kompetenciách, ktoré vy vôbec nespomínate, aké kompetencie potom. V poriadku, ale treba sa aj o tom rozprávať, akým spôsobom a skúsenosti teda, však ako tu bolo spomínané, že možno sa dá inšpirovať inými skúsenosťami z iných miest. A treba podľa mňa zorganizovať potom aj konzultácie s expertami, ktorí pripravujú tú analýzu, prizvať akademikov do tej verejnej debaty a aj miestnych zástupcov. Vy síce tvrdíte, že teda tí starostovia alebo tá rada starostov mali ten pozmeňujúci návrh, ste hovorili, že niekedy minulý rok myslím, ak si dobre pamätám. No len teda ja, keď som sa vás pýtala, či mi ho, či nám ho môžete teda poskytnúť, tak ste stále hovoril, že nie je pripravený a nakoniec sme ho teda dostali tesne pred konaním toho výboru. A skutočne na záver chcem zdôrazniť aj ten morálny aspekt tejto celej záležitosti, že správa mesta nie je nejaké experimentálne cvičenie, pán Šimko, je to služba ľuďom, ktorí žijú v tom meste. A každé takéto rozhodnutie, ktoré prijímame, naozaj bude mať dôsledky na ich životy. A preto vás aj vyzývam, nezrýchľujme ten proces na úkor tej kvality. Postavme tú reformu na faktoch, na princípoch rovnosti, proporcionality a hlavne teda vypočujme aj odborníkov, ktorí pripravujú tú analýzu a podľa mňa len takto môžeme dosiahnuť aj tú zmenu, ktorá podľa mňa bude potom skutočne spravodlivá a najmä udržateľná. Ďakujem. To je fakticky tri fakticky. Na vašom výstupe nie.